Sherrill Headrick

**Sherrill Headrick** (født 13. mars 1937 i Waco i Texas, død 10. september 2008 i Fort Worth i Texas) var en linebacker i amerikansk fotball.

## Tidlig liv
Headrick vokste opp i Fort Worth i Texas, hvor han var en All-District fullback på North Side High School. Han spilte college football på Texas Christian University, da som offensive guard. Etter dårlige karakterer måtte han derimot droppe ut etter junior-sesongen. Han spilte ett år i Canadian Football League.

## Profesjonell karriere
Da han jobbet på oljefelt vest i Texas og i New Mexico under offseason ble han i 1960 den første spilleren til å signere kontarkt med Dallas Texans som en udraftet free agent. Han spilte linebacker og var en av lagets stjernespillere da de var Texans og etter de flyttet og endret navn til Kansas City Chiefs.

I hans første år med Texans satte Headrick standarden for å spille med skader etter at han knakk en ryggvirvel i nakken i en kollisjon før en kamp borte mot Houston. Til tross for nakkeskadene spilte han gjennom hele kampen. Han fant først ut om bruddet fem dager senere, men stilte allikevel til start uken etterpå og fikk derfor kallenavnet «Psycho».

I boken *The American Football League – A Year-by-Year History, 1960–1969* siterte Ed Gruver hovedtrener for Texans/Chiefs Hank Stram, som sa at Headrick, som hadde nektet å bruke hoftebeskyttelse, hadde den høyeste smerteterskelen han noengang hadde sett i en idrettsutøver. Headrick spilte med et nakkebrudd, infeksjon i tannkjøttet, og en knukke tommel. Etter at en skade førte til at benet i fingeren stakk ut av huden rettet Headrick opp benet og fortsatte uten å stå over et play.

Tidligere tight end for Chiefs Fred Arbanas sa til The Kansas City Star at «Han var en fantastisk spiller». Han forklarte at «Sherrill var så kjapp at de fleste offensive linemenene ikke klarte å få tak i ham. Han var en villmann, og folk forstod ikke at han også var en smart spiller. Motstanderne stilte opp i forskjellige formasjoner, og Sherrill visste nøyaktig hvem som skulle få ballen.»

Han ble utnevnt All-AFL av *[[Sporting News]]* i 1960, 1961 og 1962, året da Texans vant den til da lengste kampen noensinne og slo de regjerende mestrene Houston Oilers etter dobbel overtid i AFL Championship Game i 1962.

Han ble utvalgt til AFL Western Division All-Star i 1965 og i 1966, da Chiefs vant lagets andre AFL-tittel og spilte i AFL-NFL World Championship, forgjengeren til Super Bowl.

I 1967 draftet Chiefs linebackerne Willie Lanier og Jim Lynch og lot Headrick gå til Cincinnati Bengals i ekspansjonsdraftet i 1968. Han endte AFL-karrieren med Bengals i 1968, som var Bengals’ første sesong.

## Etter spillerkarrieren
I 1993 ble han innlemmet i Kansas City Chiefs Hall of Fame.

Han holdt forskjellige jobber over de neste femten årene, og eide blant annet en restaurant for fritert kylling i Texas. Han var også en nasjonalt anerkjent bridgespiller, og oppnådde tittelen Diamond Life Master i American Contract Bridge League.

Ettervirkningene av skadene han pådro seg i spillerkarrieren kombinert med artrose hadde etterhvert en innvirkning på ham. Da han var 45 begynte han å få sykepenger fra NFL. Han satt i en rullestol i de 10 siste årene sine.

Headrick døde 10. september 2008, 71 år gammel, av kreft.

## Referanser


## Eksterne lenker
*